АҞӘА, лаҵара 8 - Sputnik. Аиааира ду 75-шықәса ахыҵразы Москва, Зубовтәи абульвар аҿы игылоу Жәларбжьаратәи аинформациатә агентра "Россия сегодня" ахыбра амедиафасад ахархәарала идырбахоит Аиааира апарадқәа рфотохроника. "Апарадқәа рыхроника" еиднакылоит 20 фотосахьа ЖәАА "Россия сегодня" афотоархивқәа рҟынтә. Дара ирныԥшуеит Аџьынџьтәылатә еибашьра алахәылацәа рфырхаҵара иасимволу атәыла аныҳәа хада.
Аекран ду ала ирышьҭуа авидео аатуеит Михаил Озерски раԥхьатәи Аиааира апарад, 1945 шықәса рашәара 24 рзы Москва, Ашҭа ҟаԥшь аҿы имҩаԥысыз, Асовет еидгыла амаршалцәа Георги Жукови Константин Рокоссовскии злахәыз афотосахьа ала. Уи иашьҭанеиуеит 1945-2015 шықәсазтәи апарадқәа рыхроника.
"Апарадқәа рыхроника"авторцәа иреиуоуп - МИА "Россия сегодня" афотожурналистцәа, Совинформбиурои АПН,и рҟны еиуеиԥшым аамҭақәа рзы аус зуаз афотоҭыхыҩцәа, арратә корреспондентцәа Макс Альперти Давид Шоломовичи, Урыстәыла раԥхьатәи аха ихатә фотоҭыхыҩ Дмитри Донскои, ХХ ашәышықәса атәылақәа рхадацәа рфотоҭыхыҩ Иури Абрамочкин, аԥхьахәқәа World Press Photo занашьо Сергеи Гунееви Владимир Виаткини уҳәа ирацәаҩны.
Аҽыԥхьакра аамҭазы, Аиааира апарад арыцхә иахьахыгоу азы "Апарадқәа рыхроника" - лаҵара 9 рзы аҩны умдәылҵкәа урҭ ашықәсқәа ргәалашәара алнаршоит.
Москва иреиҳау амедиафасад ЖәАА "Россия сегодня" ахыбраҿ ицәырҵит 2018 шықәса рзы. Иара ахархәарала иддырбоит РИА Новости, ма аҳәаанырцә атәылақәа рҿы иҟоу Sputnik ажәабжьқәеи афотосахьақәеи.
ЖәАА "Россия сегодня" — жәларбжьаратә медиагәыԥуп. Иахьазы аинформациатә маҵзуратә ресурсқәас иамоуп: РИА Новости, РИА Новости Спорт, РИА Новости Недвижимость, Прайм, РИА Рейтинг, ИноСМИ, Социальный навигатор. Еиднакылоит, аҳәаанырцә аус зуа аинформациатә маҵзуреи арадиои Sputnik.
ЖәАА "Россия сегодня" ажәабжьқәа рдырра алшоит апресс-маҵзура ателеграм-канал аҿы - "Зубовский, 4".